stanford-oval/wikipedia huggingface dataset:
האספה הפרלמנטרית של בוסניה והרצגובינה

האספה הפרלמנטרית של בוסניה והרצגובינה (בבוסנית: Parlamentarna skupština Bosne i Hercegovine) היא רשות מחוקקת הפדרלית של בוסניה והרצגובינה המחולקת לשני בתים:
בית העמים (Dom naroda) – מונה 42 נציגים (14 בוסנים, 14 סרבים ו 14 קרואטים). נכון לדצמבר 2020, המפלגה הגדולה בבית היא מפלגת השלטון מפלגת הפעולה הדמוקרטית, שמטעמה כ-9 נציגים. כמה ממפלגות האופוזיציה הן המפלגה הסוציאל-דמוקרטית (4 נציגים), המפלגה הדמוקרטית הסרבית והמפלגה לקידום דמוקרטי (4 נציגים)
בית הנבחרים (Predstavnički dom/Zastupnički dom) – הבית העליון המונה 15 נציגים (5 בוסנים, 5 סרבים ו 5 קרואטים) הנבחרים אחת לארבע שנים. בבית זה יש למפלגת הפעולה הדמוקרטית כ-3 נציגים, ולמפלגה הסוציאל-דמוקרטית כ-4 נציגים. למפלגה הדמוקרטית הסרבית ישנו נציג אחד.
התפקידים העיקריים של האספה הם לאשר את התקציב הלאומי, וכן הסכמים ואמנות. הבחירות האחרונות לאספה נערכו באוקטובר 2018.
ראו גם

פוליטיקה של בוסניה והרצגובינה
בתי מחוקקים לפי מדינה
ה'תרי"ב

ה'תרי"ב (5,612) ובקיצור תרי"ב – היא שנה עברית  אשר החלה ביום א' בתשרי, אור ל-27 בספטמבר 1851, והסתיימה ביום כ"ט באלול, 13 בספטמבר 1852.
המולד של תשרי חל ביום חמישי, 22 שעות ו-51 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה חמישית לשמיטה, ושנת 7 במחזור העיבור ה-296. תקופת ניסן שבשנה זו היא תחילת שנת 12 (סימנה יביגז) במחזור השמש ה-201.
שנה זו היא שנת 1,783 לחורבן הבית, ושנת 2,163 לשטרות.
נולדו

הרב שמעון אגסי, ראש ישיבה, מקובל, דרשן ופייטן, מגדולי רבני בגדאד
נפטרו

ז' בתשרי - רבי מנחם נחום טברסקי ממקארוב, מייסדה של חסידות מקארוב
י"ד בטבת - לואי ברייל, מורה, ממציאו של כתב ברייל לעיוורים (נולד ב-ה'תקס"ט)
כ"ז בשבט - מיכה יוסף לבנזון, משורר יהודי, מאנשי תנועת ההשכלה (נולד ב-ה'תקפ"ח)
י"ז בניסן - הרב יהודה ביבאס
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
האחות

| --- | --- |

 בימוי:  ג'וליאן טרי
 הופק בידי:  אלכסנדר אנדרסון ג'וליאן טרי
 תסריט:  אלכסנדר אנדרסון
 שחקנים ראשיים:  אריה וולטרס האנה פלאצי
 מוזיקה:  אלכס וינקלר
 צילום:  ג'ון ר. לאונטי
 מדינה:  ארצות הברית
 הקרנת בכורה:  16 באוגוסט 2017
 משך הקרנה:  2 דקות
 שפת הסרט:  אנגלית
 סוגה:  אימה על-טבעי
 סרט הבא:  "הווידוי" (2017)
 סרטים בסדרה:  היקום הקולנועי של לזמן את הרוע
 דף הסרט ב־IMDb
"האחות" (באנגלית: The Nurse) הוא סרט אימה על-טבעי אמריקאי קצר אותו ביים והפיק ג'וליאן טרי, לפי תסריט שכתב אלכסנדר אנדרסון. הסרט הקצר נכלל ביקום הקולנועי של לזמן את הרוע, ועלילתו עוסקת באחות-שֵׁדה. שתי השחקניות בסרט הקצר הן אריה וולטרס והאנה פלאצי.
הסרט פורסם ב-16 באוגוסט 2017 והיה לאחד מחמשת הסרטים הקצרים שזכו במסגרת תחרות "יצירת האנאבל שלי".
עלילה

הסרט מתחיל בסצנה חשוכה, בה מתגלגלת לעבר חדרה של אמילי (אריה וולטרס) עגלת בית חולים. אמילי מתעוררת בבהלה וקוראת לאחות שמתגלה כאחות-שֵׁדה (מעין ספין אוף לנזירה-שֵׁדה), אך לא זוכה למענה. בעקבות כך, אוחזת אמילי בעמוד האינפוזיה אליו היא חוברה ובכוס המים שהונחה ליד מיטתה במטרה ללכת ולמלא אותה, אף על פי שאינה רואה דבר.
בהמשך, היא מגיעה למסדרון בית החולים, שם היא שומעת רעשים מרתיעים, שגורמים לה להפיל את כוס המים ולרוץ לעבר חדרה במטרה לחפש את לחצן המצוקה שלה. לאחר שלחצה עליו, מגיעה האחות, שמיד מרגיעה אותה ומורידה לה את התחבושות. כאשר אמילי מביטה בפניה של האחות, היא נחרדת לגלות שאלו פניה של האחות-שֵׁדה.
הסרט מסתיים כאשר האחות מביטה באמילי וזו זועקת לעזרה וצורחת באימה, בתקווה שמישהו יישמע אותה.
צוות השחקנים והדמויות

אריה וולטרס – אמילי
חנה פלאצי – אחות-שֵׁדה
הוצאה

הסרט הקצר הועמד בתחרות "יצירת האנאבל שלי" ופרק זמן ליציאתו, במאי הסרט "אנאבל: הבריאה" דייוויד פ. סנדברג, הודיע שהוא אחד מחמשת הסרטים הקצרים שזכו.
הערות שוליים

↑  "The Nurse could be the next Conjuring spin-off". Digital Spy (באנגלית). 2017-08-18. נבדק ב-2018-09-30.
↑  "Watch: The Nurse, The Winner of The Conjuring Universe Short Film Contest". /Film (באנגלית אמריקאית). 2017-08-17. נבדק ב-2018-09-30.
↑  Meet 'The Nurse' in Scary Short That Just Won 'Conjuring' Universe Contest - Bloody Disgusting, bloody-disgusting.com (באנגלית)
↑  Julian Terry (2017-08-16), The Nurse - Annabelle Creation Contest Winner, נבדק ב-2018-09-30
↑  Winner Revealed in My Annabelle Creation Video Contest; David Sandberg Responds to Criticisms - Dread Central, www.dreadcentral.com (באנגלית)
↑  moviepilot (ארכיון)
↑  "Watch The Conjuring Short Film 'The Nurse'". ScreenRant (באנגלית אמריקאית). 2017-08-17. נבדק ב-2018-09-30.
↑  "Conjuring Short The Nurse Will Creep You Out". MovieWeb (באנגלית אמריקאית). 2017-08-17. נבדק ב-2018-09-30.
הבן הבכור

ערך זה עוסק בהצגת תיאטרון. אם התכוונתם למשמעות אחרת, ראו .
הבן הבכור (ברוסית: Старший сын) הוא מחזה קומי שכתב המחזאי הסובייטי אלכסנדר ומפילוב.
עלילה

ארקדי סאראפנוב הוא נגן קלרינט, שעלה מרוסיה לישראל יחד עם שני ילדיו: בתו נינה ובנו מישקה, ושלושתם חיים בעיר פרובנציאלית. סאראפנוב, אדם אופטימיסט ותמים, בעל חלומות גדולים, מנסה לקיים שגרת חיים נורמלית וחולם להשלים את כתיבת האורטוריה שלו, הנושאת את השם "כל בני האדם - אחים הם", עליה הוא עובד מזה שנים רבות. סאראפנוב פוטר מעבודתו בתזמורת בה ניגן, אך הוא אינו מסוגל לומר זאת לילדיו, ולכן יוצא מדי ערב לנגן בפינת הרחוב ולהיות למעשה קבצן.
נקודת המפנה מגיע כשבלילה גשום חודרים לדירתו של סאראפנוב שני צעירים נוירוטים בשם סלבה ווולודיה, המחפשים מסתור מהגשם. השניים חודרים לדירה בתואנה כי וולודיה הוא הבן הבכור של סאראפנוב. אף על פי שטענה זאת שקרית, סאראפנוב מקבל את הידיעה בכל הרצינות הראויה, ומכאן חייו של סאראפנוב, כמו גם של שני ילדיו, עתידים להשתנות ללא היכר.
על ההצגה

המחזה נכתב ב-1968 והועלה לראשונה בברית המועצות בשנת 1969. שנתיים אחר כך זכה להצלחה רבה ברחבי המדינה ומאז ועד היום הועלה ב-44 תיאטראות ברחבי העולם. בראשית שנות האלפיים הועלתה ההצגה בישראל, בתיאטרון הספרייה. ב-2007 הועלתה ההצגה בתיאטרון גשר. לתפקיד ארקדי סאראפנוב לוהק משה איבגי, שלשם תפקידו נדרש ללמוד רוסית וללמוד לנגן על קלרינט. איבגי הצטרף להצגה לאחר שבע שנים שבהן תיאטרון גשר, המורכב מאנסמבל של שחקנים קבועים, לא צירף לשורותיו אף שחקן מבחוץ.
השחקנים - משה איבגי, מיקי לאון, יעל לוין, אורי יניב, דניאל צ'רניש, בוריס אחנוב, נטע שפיגלמן ויונתן מילר.
עיבוד - בן לוין, בימוי - לנה קריינדלין.
הצגת הבכורה הועלתה ב-7 בפברואר 2007. על תפקידו בהצגה זכה משה איבגי בפרס "איש השנה בתיאטרון" לשנת 2007.
משה איבגי בהצגה "הבן הבכור", תיאטרון גשר
משה איבגי ואורי יניב בהצגה "הבן הבכור", תיאטרון גשר
הבן השביעי

| --- | --- |

כרזת הסרט
 מבוסס על:  רומן מאת ג'וזף דילייני על פי סיפור מאת מאט גרינברג
 בימוי:  סרגיי בודרוב
 הופק בידי:  בזיל איוואניק תומאס טול ליונל מיגראם
 תסריט:  צ'ארלס לויט סטיבן נייט
 עריכה:  פול רובל ג'ים פייג' מייקל קאהן
 שחקנים ראשיים:  ג'ף ברידג'ס בן בארנס אליסיה ויקנדר קיט הרינגטון אוליביה ויליאמס אנצ'יה טראואה דג'ימון הונסו ג'וליאן מור
 מוזיקה:  מרקו בלטרמי
 צילום:  ניוטון תומאס סיגל
 מדינה:  ארצות הברית ארצות הברית הממלכה המאוחדת הממלכה המאוחדת
 חברת הפקה:  Legendary Pictures Thunder Road Pictures Wigram Productions China Film Group
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 6 בפברואר 2015
 משך הקרנה:  102 דקות
 שפת הסרט:  אנגלית
 סוגה:  סרט פנטזיה סרט הרפתקאות
 תקציב:  95 מיליון דולר
 הכנסות:  114.2 מיליון דולר
 הכנסות באתר מוג'ו:   seventhson
 פרסים:  מועמד לפרס פטל הזהב
 www.seventhsonmovie.com
 דף הסרט ב־IMDb
 
הבן השביעי (באנגלית: Seventh Son) הוא סרט הרפתקאות פנטסטי אמריקאי-בריטי. הסרט, אותו ביים סרגיי בודרוב, צולם בארצות הברית בשנת 2014 ויצא לאקרנים בשנת 2015. בסרט מככבים ג'ף ברידג'ס, בן בארנס, אליסיה ויקנדר, קיט הרינגטון, אוליביה ויליאמס, אנצ'יה טראואה, דג'ימון הונסו, קנדיס מק'קלור, ג'וליאן מור.
תקציר העלילה

לאחר מסע מפרך נמצא "הבן השביעי" - הגיבור האחרון על פני האדמה. עליו להוכיח את כוחותיו המופלאים במבחן קשה במיוחד.
הערות שוליים

↑  "Marco Beltrami to replace Tuomas Kantelinen on "Seventh Son"". Film Music Reporter. ארכיון מ-2014-02-14. נבדק ב-15 במאי 2014. {{cite web}}:  (עזרה)
↑  "SEVENTH SON (12A)". British Board of Film Classification. 11 בפברואר 2015. נבדק ב-11 בפברואר 2015. {{cite web}}:  (עזרה)
↑  "Box Office: 'Spongebob' to Top 'Jupiter Ascending,' 'Seventh Son' - Variety". Variety. ארכיון מ-2015-02-04. נבדק ב-4 בפברואר 2015. {{cite news}}:  (עזרה)
↑  "Seventh Son (2015)". Box Office Mojo. נבדק ב-28 בנובמבר 2015. {{cite web}}:  (עזרה)
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
ה'תצ"א

ה'תצ"א (5,491) ובקיצור תצ"א – היא שנה עברית  אשר החלה ביום א' בתשרי, אור ל-12 בספטמבר 1730, והסתיימה ביום כ"ט באלול, 30 בספטמבר 1731.
המולד של תשרי חל ביום שלישי, 14 שעות ו-930 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה שלישית לשמיטה, ושנת 19 במחזור העיבור ה-290. תקופת ניסן שבשנה זו היא תחילת שנת 3 (סימנה גיוא) במחזור השמש ה-197.
שנה זו היא שנת 1,662 לחורבן הבית, ושנת 2,042 לשטרות.
אירועים

כ"א בטבת – רעידת אדמה בהוקאידו שביפן.
הדפסתו לראשונה של הספר "חמדת ימים".
נולדו

רבי פינחס הלוי איש הורוביץ, "בעל ההפלאה", רבה של פרנקפורט דמיין ורבו של החתם סופר. (נפטר בד' בתמוז ה'תקס"ה)
נפטרו

י"ז בחשוון – רבי יקותיאל זלמן סג"ל, רבה של דרוהוביץ' ואב"ד. התפרסם כבעל מופת.
ד' באדר א' – רבי אליהו מפולדא, רב בפולדא ומחבר פירוש נודע על התלמוד הירושלמי.
רבי אברהם ישראל זאבי, רבה של חברון, דרשן ושד"ר.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
האתרים הערביים-נורמניים בפלרמו והקתדרלות של צ'פלו ומונריאלה

האתרים הערביים-נורמניים בפלרמו והקתדרלות של צ'פלו ומונריאלה (באיטלקית: Palermo arabo-normanna e le cattedrali di Cefalù e Monreale) הם סדרה של תשעה מבנים דתיים ואזרחיים שנמצאים על החוף הצפוני של סיציליה מתקופת ממלכת סיציליה הנורמנית (1130–1194). הם נוספו לרשימת אתרי המורשת העולמית של ארגון אונסק"ו בשנת 2015.
רקע

סיציליה אוכלסה ונשלטה על ידי עמים שונים במהלך ההיסטוריה שלה (אנ'). בימי קדם היא אוכלסה ברובה על ידי מושבות יווניות, אך פלרמו הייתה פיניקית-קרתגנית, ואז נכבשה על ידי האימפריה הרומית. לאחר שהאימפריה פוצלה, הייתה סיציליה תחת שלטון ביזנטי. הערבים כבשו את האי במאה התשיעית ואחריהם כבשו הנורמנים את האי במאה ה-11. הנורמנים, שהקימו ממלכה משלהם בסיציליה, היוו את המעמד הגבוה, ואילו אוכלוסיית האי הייתה ברובה ממוצא יווני או ערבי.
תערובת של תרבויות אלה הביאה לסגנון האמנות האישי של סיציליה, המכונה כיום כ"התרבות הנורמנית-ערבית-ביזנטית (אנ')". הנורמנים שילבו את השיטות הטובות ביותר של האדריכלות הערבית והביזנטית באמנות שלהם. סגנון אמנות זה בולט במיוחד באדריכלות. לדוגמה, החלק החיצוני הקומפקטי של קתדרלת מונריאלה תואם את הבנייה הנורמנית בסגנון רומנסקי. הקשתות החופפות, אותן ניתן לראות מעל המרפסת בחזית ובמיוחד מעשה התשבץ באפסיס האחורי, הם אלמנטים בסגנון ערבי. בפנים, הפסיפסים על בסיס הזהב על הקירות מראים את ההשפעה הביזנטית.
המבנים

המבנים האינדיבידואליים המהווים חלק מאתר מורשת התרבות העולמית נמצאים בעיקר בצד הצפוני של האי סיציליה. שתי טירות, ארבע כנסיות, כולל הקתדרלה, וגשר שוכנים בפלרמו, שהייתה בירת ממלכת סיציליה הנורמנית. שתי קתדרלות נוספות ממוקמות בערים בסיציליה, שהיו מושב בישופויות חשובות בימי הביניים. באופן ספציפי, אתר המורשת העולמית של פלרמו הערבית-נורמנית והקתדרלות של צ'פלו ומונריאלה כוללים את תשעת המבנים הבאים:
| מבנה | סוג | מיקום | הערות | תמונה |
| --- | --- | --- | --- | --- |
| הארמון המלכותי או ארמון הנורמנים יחד עם קפלה פלאטינה | טירה | פלרמו  פיאצה דל פרלמנטו | מעון הקיץ של האמיר של פלרמו מהמאה ה-9, הוסב על ידי רוג'רו השני, מלך סיציליה למקום מושבו, ארמון המלכים הנורמנים של סיציליה, ומכאן השם פאלאצו דיי נורמני (ארמון הנורמנים), כיום הפרלמנט של סיציליה. |  |
| הארמון המלכותי או ארמון הנורמנים יחד עם קפלה פלאטינה | קפלה | פלרמו  בפאלאצו דיי נורמני | 1132 עד 1140 תחת המלך רוג'רו השני, מלך סיציליה נבנתה כקפלה בחצר של פאלאצו דיי נורמני (פאלאצו ריאלה), הוקדשה 1140, רצפה עם שיש ופורפיר תקרות עץ מעוטרות בגילוף ערבי, פסיפסים בסיסיים מזהב על הקירות ובמבנה. |  |
| לה זיסה | טירה | פלרמו  פיאצה דלה זיסה | התחלת בנייה בשנת 1165 תחת גוליילמו הראשון והשלמתה בשנת 1167 תחת בנו, גוליילמו השני. בניין בצורת קובייה בן שלוש קומות, היום מקום מושבו של המוזיאון לאמנות אסלאמית |  |
| קתדרלת פלרמו | כנסייה | פלרמו קורסו ויטריו אמנואלה | קתדרלה של הארכידיוקסיה של פלרמו, שהוקמה בשנים 1184–1185 במקום מבנה קודם שנפגע קשה כתוצאה מרעידת אדמה בשנת 1169, פורטיקו משנת 1465 בסגנון גותי קטלוני מאוחר, 1781 עד 1801 שחזור הפנים והחוץ והתקנת הכיפה. |  |
| כנסיית ג'ובאני הקדוש של הנזירים | כנסייה | פלרמו  ויה דל בנדטיני | נבנה על ידי  רוג'רו השני זמן קצר לאחר הכתרתו כמלך סיציליה בשנת 1130 באתר של בניין ערבי קודם כחלק מהמנזר הלטיני העתיק ביותר בפלרמו והושלם בשנת 1143. |  |
| כנסיית סנטה מריה דל'אמיראליו | כנסייה | פלרמו פיאצה בליני | נבנתה משנת 1143 ככנסייתו הפרטית של ג'ורג'ו מאנטיוכיה, "אמיר האמירים" (לטינית: Ammiratus Ammiratorum, תואר שהתגלגל למילה אדמירל) תחת המלך רוג'רו השני. חזית הבארוק מהמאה ה-17. מאז 1943 מקום מושבה של הקהילה "סן ניקולו דיי גרצ'י" עם פולחן ביזנטי וקו-קתדרלה של האפארכיה של הכנסייה הקתולית האיטלקית-אלבנית. |  |
| כנסיית סן קטאלדו | כנסייה | פלרמו פיאצה בליני | נבנתה בשנים 1154–1160 ככנסייתו הפרטית של מאיונה מבארי, "אמיר האמירים" תחת המלך גוליילמו הראשון. אחת הכנסיות האחרונות בסיציליה בסגנון הערבי-נורמני. |  |
| גשר האדמירל | גשר | פלרמו קורסו דיי מילה | גשר עם שתים-עשרה קשתות סגלגלות מחודדות, שנבנה לאחר 1132 תחת ג'ורג'ו מאנטיוכיה, "אמיר האמירים" (לטינית: Ammiratus Ammiratorum, תואר שהתגלגל למילה אדמירל) תחת המלך רוג'רו השני. חצה במקור את הנהר אורטו. |  |
| קתדרלת מונריאלה | כנסייה | מונריאלה פיאצה ויטוריו אמנואלה | קתדרלה של הארכידיוקסיה של מונריאלה, שהוקמה בין 1172 ל-1176 תחת המלך גוליילמו השני. הקירות מכוסים בפסיפסים מזהב בסגנון אמנות ביזנטית. |  |
| קתדרלת צ'פלו | כנסייה | צ'פלו  פיאצה דואומו | קתדרלה של הדיוקסיה של צ'פלו, שהוקמה בין 1131 ל-1140 תחת המלך רוג'רו השני. |  |
הערות שוליים

↑  "The stunning Norman cathedral of Monreale, Sicily, Italy". The Thinking Traveler. ABTOI.
↑  Antonino Buttitta; J -Y Marin; Jean-Marie Levesque; Musée de Normandie, Les Normands en Sicile: XIe-XXIe siècles : histoire et légendes, 5 Continents, 2006, p. 14; Quote: ”Le genie architectural des Normands a su s’adapter aux lieux en prenant ce qu’il y a de meilleur dans le savoir-faire des batisseurs arabes et byzantins.”
הבחירות הכלליות באוגנדה 1996

הבחירות הכלליות  באוגנדה התקיימו ב־9 במאי 1996. התוצאה הייתה ניצחון של יוורי מוסווני הנשיא המכהן, שזכה ב-75.5% מהקולות. כל המועמדים היו פוליטיקאים עצמאים, שכן מפלגות פוליטיות נאסרו באותה תקופה. אחוז ההצבעה היה 72.3%.
תוצאות > נשיא

| מועמד | קולות |  % |
| --- | --- | --- |
| יוורי מוסווני | 4,428,119 | 74.2 |
| פול סמוגרגר (אנ') | 1,416,139 | 23.7 |
| קיביריג'ה מיאנג'ה (אנ') | 123,290 | 2.1 |
| קולות פסולים | 196,130 | - |
| סך הכול | 6,163,678 | 100 |
| אחוזי הצבעה | 8,492,154 | 72.3 |
מקור: Nohlen et al
תוצאות > פרלמנט

הבחירות לפרלמנט של אוגנדה התקיימו ב-27 ביוני 1996, לאחר אימוץ החוקה החדשה באוקטובר 1995. החוקה החדשה אסרה על כל מפלגות פוליטיות, ולכן כל הנבחרים היו פוליטיקאים עצמאים. על 276 המושבים בפרלמנט התמודדו 814 מועמדים. אחוז ההצבעה היה 60.7%.
תוצאות > פרלמנט > תוצאות

| מפלגה | קולות | % | מקומות ישיבה |
| --- | --- | --- | --- |
| עצמאיים | 4,665,185 | 100 | 276 |
| הצבעות לא חוקיות/ריקות | 87,385 | - | - |
| סך הכול | 4,752,570 | 100 | 276 |
| מצביעים רשומים/אחוז הצבעה | 8,492,154 | 60.7 | - |
הערות שוליים

↑  Elections in Uganda African Elections Database
↑  Nohlen, D, Krennerich, M & Thibaut, B (1999) Elections in Africa: A data handbook, p934 ISBN 0-19-829645-2
↑  UGANDA: parliamentary elections National Parliament, 1996, archive.ipu.org
| פוליטיקה של אוגנדה |
| --- | --- | --- |
| ממשל | חוקה • נשיא • ראש הממשלה • הפרלמנט • האספה הלאומית • מפלגות אוגנדה • יחסי החוץ של אוגנדה • מחוזות אוגנדה |  |
| בחירות ומשאלי עם באוגנדה | בחירות ומשאלי עם באוגנדה |  |
| בחירות לנשיאות | 1996 • 2001 • 2006 • 2011 • 2016 • 2021 |  |
| בחירות פרלמנטריות | 1958 • 1961 • 1962 • 1980 • 1989 • 1994 • 1996 • 2001 • 2006 • 2011 • 2016 • 2021 |  |
| בחירות למועצות המקומיות | 1964 • 1989 • 1998 • 1998 • 2002 • 2006 • 2018 |  |
| משאלי עם | 2000 • 2005 |  |
האחות הטובה

| --- | --- |

 מבוסס על:  The Good Nurse: A True Story of Medicine, Madness, and Murder 
 בימוי:  טוביאס לינדהולם 
 הופק בידי:  דארן ארונופסקי, סקוט פרנקלין 
 תסריט:  קירסי וילסון-קיירנס 
 שחקנים ראשיים:  ג'סיקה צ'סטיין נואה אמריך Nnamdi Asomugha אדי רדמיין קים דיקנס 
 מוזיקה:  Biosphere 
 צילום:  ג'ודי לי ליפס 
 מדינה:  ארצות הברית 
 חברת הפקה:  Protozoa Pictures, FilmNation Entertainment 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2022 
 שפת הסרט:  אנגלית 
 סוגה:  סרט מתח, סרט דרמה, סרט שמבוסס על ספרים, סרט ביוגרפי, סרט פשע 
 אתר רשמי
 דף הסרט ב־IMDb
 
ג'סיקה צ'סטיין בהקרנת הבכורה של הסרט.
האחות הטובה (באנגלית: The Good Nurse) הוא סרט דרמה ופשע אמריקאי משנת 2022 בבימויו של הבמאי הדני טוביאס לינדהולם ובכיכובם של אדי רדמיין וג'סיקה צ'סטיין.
הסרט שוחרר לצפייה בשירות הזרמת המדיה "נטפליקס" ב-26 באוקטובר 2022.
רקע

התסריט לסרט נכתב על ידי קריסטי וילסון-קיירנס והוא מבוסס על ספר באותו שם שיצא בשנת 2013. התסריט והספר מבוססים על סיפור אמיתי במרכזו צ'ארלס קאלן, אח לשעבר שהורשע ברצח מטופלים רבים. קאלן הוא רוצח סדרתי שעבד בתור אח בבתי חולים שונים ברחבי ארצות הברית, שבהם ביצע את הרציחות. בסרט מככבים בנוסף לצ'סטיין ורדמיין גם ננאדי אסומוגה, קים דיקנס ונואה אמריך.
הקרנת הבכורה העולמית של הסרט הייתה במסגרת פסטיבל הסרטים הבינלאומי של טורונטו ב-11 בספטמבר 2022, ולאחר מכן הוא יצא בבתי קולנוע נבחרים בלבד במסגרת הפצה מוגבלת ב-19 באוקטובר 2022, לפני שפורסם ב-26 באוקטובר 2022 לצפייה ביתית בנטפליקס. הסרט זכה לתשבחות המבקרים.
עלילה

איימי לורן היא אחות טיפול נמרץ עמוסה ושחוקה הנעזרת בקולגה חדש ומתחשב הן בעבודה והן בבית – אבל מותה הבלתי צפוי של חולה מעורר בה חשדות.
לורן היא אם חד הורית שעובדת ביחידה לטיפול נמרץ בבית החולים Parkfield Memorial בניו ג'רזי. היא הסובלת מקרדיומיופתיה, אותה היא מסתירה מחשש לפיטורין. בשנת 2003 בית החולים מגייס את האח המנוסה צ'ארלס קאלן לעבודה והוא מתחיל לעבוד בעיקר במשמרות לילה ביחד עם לורן. השניים במהרה הופכים לחברים טובים.
בעקבות מוות פתאומי של קשישה בשם אנה מרטינז, שטופלה במחלקה, מועצת המנהלים של בית החולים פונה למשטרה. למרות שהמועצה יזמה את הפניה, הם מנסים לטייח את העניין, בטענה שהמוות היה לא מכוון ושהסיבה לדיווח הייתה ציות לפרוטוקול הבריאות. אחד הבלשים החוקרים מטעם המשטרה מוטרד מהמקרה ובחקירה מתמקד באח החדש צ'רלי. בחקירה מתגלה שהוא הורשע באישומים קלים ב-1995. הם שואלים את איימי האם שמה לב שהינתן לכך שלחולה הקשישה שנפטרה הוזרק אינסולין.
החוקרים מנסים ליצור קשר עם בתי החולים שבהם צ'ארלי עבד בעבר, אך איש אינו מוכן לשתף פעולה. בנוסף בית החולים פארקפילד משתף לאחר זמן רב את תוצאות החקירה הפנימית עם המשטרה, וגם הן נראות מטויחות. בינתיים, מקרי המוות ממשיכים ואיימי נפגשת עם חברה ותיקה שמאשרת לה חשדות לגבי צ'ארלס.
לאחר שאישה צעירה מתה בבית החולים, בעלה מסכים לנתיחה שלאחר המוות. תוצאות הנתיחה חושפות שילוב כפול של אינסולין ודיגוקסין שהוביל למותה. בינתיים, בית החולים מפטר את צ'רלי באמתלה של אי התאמות קלות שנמצאו בקורות החיים שלו. בניסיון לפתות את צ'רלי לחשוף את מעשיו, בולדווין ובראון מזמינים את איימי לארגן איתו פגישה, אך הוא מגיב באגרסיביות כשהיא שואלת על פיטוריו.
בכתוביות הרצות על המסך בסוף הסרט נכתב כי צ'רלי נידון ל-18 מאסרי עולם רצופים על רציחות של 29 חולים, אך המספר האמיתי יכול להגיע לכ־400. איימי עברה את ניתוח הלב לה הייתה זקוקה, וכעת חיה בפלורידה עם בנותיה ונכדיה.
ליהוק

ג'סיקה צ'סטיין משחקת את איימי לורן, אם חד הורית ואחות בבית החולים פארקפילד ממוריאל
אדי רדמיין משחק את צ'ארלס קאלן, אח מנוסה ורוצח סדרתי בסתר
נהמדי אסומגויה משחק את דני בולדווין, בלש במשטרת המדינה שהוקצה לחקור את מקרה המוות המסתורי בפארקפילד.
נואה אמריך משחק את טים בראון, בלש נוסף במשטרת המדינה ושותפו של בולדווין
קים דיקנס משחקת את לינדה גארן, מנהלת הסיכונים של פארקפילד ואחות לשעבר, המבקשת לשמור על השם הטוב של בית החולים למרות מקרי המוות
מאליק יובה משחק את סם ג'ונסון, מפקד המשטרה המקומית והקצין הבכיר של בראון ובולדווין.
הפקה

בנובמבר 2016 הוכרז שטוביאס לינדהולם יביים את הסרט על בסיס תסריט שכתבה קריסטי ווילסון-קיירנס בהתבסס על ספר מאת צ'ארלס גרייבר בשם "האחות הטובה: סיפור אמיתי של רפואה, טירוף ורצח". חברת Lionsgate אמורה הייתה להפיץ את הסרט ובאוגוסט 2018, ג'סיקה צ'סטיין ואדי רדמיין החלו במשא ומתן בנוגע להשתתפות בסרט כשחקנים. לאחר מכן נטפליקס נכנסה למשא ומתן לרכישת זכויות ההפצה העולמית של הסרט תמורת 25 מיליון דולר.
הצילומים החלו ב-12 באפריל 2021 בסטמפורד (קונטיקט).
האחות הטובה היה הסרט הנצפה ביותר בנטפליקס ב-27 באוקטובר 2022, יום לאחר יציאתו לאקרנים. בשבוע הראשון להקרנתו בנטפליקס הוא הגיע למקום הראשון ב-Top 10 של נטפליקס עם 68.31 מיליון שעות צפייה ונכלל בעשרת הסרטים המובילים בקרב 93 מדינות.
הערות שוליים

↑  Watch The Good Nurse | Netflix Official Site, www.netflix.com (באנגלית)
↑  D'Alessandro, Anthony (30 באוגוסט 2022). "Netflix Fall & Holiday Film Slate Includes Release Dates For 'Bardo', 'The Pale Blue Eye' 'Roald Dahl's Matilda The Musical' & More - Full List". Deadline Hollywood. נבדק ב-30 באוגוסט 2022. {{cite web}}:  (עזרה)
↑  Fleming, Mike Jr. (4 בנובמבר 2016). "Tobias Lindholm To Helm Lionsgate Serial Killer Tale 'The Good Nurse'". {{cite web}}:  (עזרה)
↑  Wiseman, Andreas; Fleming, Mike Jr. (7 באוגוסט 2018). "Jessica Chastain, Eddie Redmayne Nearing Deals For Serial Killer Thriller 'The Good Nurse'". {{cite web}}:  (עזרה)
↑  Wiseman, Andreas (23 בפברואר 2020). "EFM Biggie: Netflix Nears Deal In $25M Range For Eddie Redmayne-Jessica Chastain Thriller 'The Good Nurse'". {{cite web}}:  (עזרה)
↑  "'The Good Nurse'".
↑  Theodore-Vachon, Rebecca (1 בנובמבר 2022). "From Scratch Takes the Netflix Top 10, Week of Oct. 24". Adweek. נבדק ב-2 בנובמבר 2022. {{cite web}}:  (עזרה)
האספה הסוציאל-דמוקרטית הבלארוסית

| --- | --- |
 מדינה:  בלארוס 
 מנהיגים:  סטניסלב שושקביץ' 
 תקופת הפעילות:  1991–הווה (כ־33 שנים) 
 אידאולוגיות:  סוציאל-דמוקרטיה  סביבתנות  לאומיות  הצטרפות לאיחוד האירופי
 מטה:  מינסק 
 http://www.bsdg.by
 
הסאפה הסוציאל הדמוקרטית הבלארוסית (בבלארוסית: Беларуская сацыял-дэмакратычная Грамада) המכונה בפשטות "הרמדה" או "האספה", היא מפלגת אופוזיציה סוציאל-דמוקרטית בלארוסית. מנהיג המפלגה מאז אוקטובר 2018 הוא איש העסקים סרגיי צ'רצ'אן, שגם התמודד לבחירות לנשיאות בלארוס 2020.
מנהיגי המפלגה

ראש המפלגה הקודם משנת 1998 עד 2018 היה סטניסלב שושקביץ' שהיה ראש המדינה הראשון של רפובליקת בלארוס העצמאית בין 1991 ל-1994. לאחר שהפסיד בבחירות לנשיאות בשנת 1994, הוא לא השתתף שוב בפוליטיקה עד שסייע להקמת המפלגה בשנת 1998. בשנת 2004 הוא לא הורשה להירשם כמועמד וכך בבחירות לנשיאות 2010 הוא תמך במועמד אנדריי סניקוב.
היסטוריה

1991 - הקמת האספה הסוציאל-דמוקרטית בבלארוס, עם מיכאל טחצ'וב (בל') כיו"ר.
1992 - אלה טרוסוב (בל') הופך ליו"ר המפלגה.
1996 - איחוד עם המפלגה הסוציאל-דמוקרטית בהסכמה עממית, הקמת המפלגה הסוציאל-דמוקרטית של בלארוס (אספת העם).
1998 - שחזור האספה הסוציאל-דמוקרטית של בלארוס, סטניסלב שושקביץ' הופך ליושב ראש.
2016 - המפלגה מחרימה את הבחירות לפרלמנט הבלארוסי 2016.
2018 - סרגיי צ'ראצ'ן הופך ליו"ר המפלגה.
הערות שוליים

↑  "Станіслава Шушкевіча на пасадзе кіраўніка БСДГ змяніў бізнэсмен Сяргей Чарачэнь" [Stanislav Shukhevich is succeeded as BSDA chairman by Siarhei Charachen]. Наша Ніва (Naša Niva) (בבלארוסית). 2018-11-03. נבדק ב-2020-02-05.
| --- | --- |
בקרת זהויות :  LCCN: n2014055678  VIAF: 310617640   WorldCat (עם VIAF): 310617640
האתלט

| --- | --- |

 בימוי:  דייבי פרנקל, Rasselas Lakew 
 שחקנים ראשיים:  Ruta Gedmintas דאג מאלמברג 
 מדינה:  גרמניה, ארצות הברית 
 חברה מפיצה:  PFA Films 
 שיטת הפצה:  וידאו על פי דרישה 
 הקרנת בכורה:  2009 
 משך הקרנה:  92 דק' 
 שפת הסרט:  אמהרית 
 סוגה:  סרט דרמה 
 www.theathlete-film.com
 דף הסרט ב־IMDb
 
האתלט (באנגלית: The Athlete באמהרית: እትሌቱ) הוא סרט דרמה אתיופי משנת 2009 בבימוים של דייבי פרנקל וראסלאס לאקוו אשר היה מועמד לסרט הזר הטוב ביותר בטקס האוסקר ה-83. הסרט עוסק בסיפור חייו של האתלט אבבה ביקילה אשר זכה במדליית הזהב במשחקים האולימפיים באולימפיאדת רומא 1960 כאשר הוא רץ יחף לאורך המסלול. ארבע שנים מאוחר יותר, הוא חזר על ההישג שלו באולימפיאדת טוקיו, והפך לאדם הראשון שזכה במרתון האולימפי פעמיים ברציפות. כמה שנים לאחר מכן, הוא נפגע מתאונת דרכים ומת כעבור ארבע שנים.